Irchendwann hat mei Onkel e Gähne, wom aus diefschder Bruscht uffgeschdie  is, hinner seiner Hand veschdeckele misse.  Selwer schuld! Hasche dann dodal vegess, dass de fortgehn wolltschd, wann die Tande kommt? So hann ich gedenkt unn, wie Kinner so sin unn weil ich em doch uff die Spring helfe wollt, hann ich ne grad emoo laut unn deitlich draan erinnert, was er am Vordaa gesat hat: Wann die Tande kommt, geh ich fort.